  Туспуктэм: Константин Вознесенских Наталия Сильвестрова Удмуртиын «Создание единого цифрового контура в здравоохранении» программа улсын «Электронный рецепт» сервисэз пилотной режимын улонэ пыӵато. Соя кун аптекаосын эмчиен гожтэм электрон рецентэн эмъюм басьтыны луоз. Со сярысь элькунысь тазалыкез утёнъя министерстволэн пресс-службаез ивортӥз. Туннэ нуналлы улосвылысь 142 кун эмъюмвузанниос электрон рецептъёсын ужаны дасесь. « Ми программной обеспечениез пумаз-йылаз вуттӥм, соин рецептэз эм ивортодэтъя сӧзнэтын эскерыны луоз, аптекаосы нимысьтыз сканеръёс басьтӥмы, кудъёсыз кодэз лыдӟыны быгато. Эмчи рецепт эм ивортодэт сӧзнэт пыр гожтэ, кытысь со бӧрысь электрон форматэн аптека сӧзнэтэ вуэ » Константин Егоров, «Аптеки Удмуртии» предприятилэн кивалтӥсез Электрон рецептъесты гожтон нырысь ик льготая эмъюм басьтӥсьёслы кулэ. 2023-тӥ ар кутсконысен капчиятон басьтӥсьёслы 372 сюрслэсь трос рецептъес гожтӥзы ни. Али соос кагаз вылын сётӥсько на, но код-огзэ электрон форматын но быдэсто ни. Тегъёс: Тазалык эмъюмъёс Удмуртия  